Bezpečnosť kombinácie liekov Ciprinol, Cinie a Flector Rapid
Dobrý deň, beriem Ciprinol 500 na akútny zápal močových ciest (2 balenia, 2x1 tbl.) V prípade záchvatu migrény užívam Cinie 100.V čase liečby Ciprinolom mám dostať menštruáciu - v prvý deň silných bolestí užívam jednorázovo Flector rapid predpísaný gynekologičkou.Je táto kombinácia liečiv bezpečná?
Dobrý deň,
ďakujeme za Vašu otázku.
Medzi liekom Ciprinol a Cinie, resp. Flector Rapid neboli pozorované klinicky významné ovplyvnenie účinku. Pri súbežnom podávaní Ciphinu a lieku Flector Rapid sa môže u predisponovaných pacientov zvýšiť riziko vzniku kŕčov, v dôsledku zvýšenej stimulácie CNS. Pokiaľ však nepatríte do danej skupiny a najmä pri príležitostnom užití Flectoru je toto riziko zanedbateľné, preto je ich súbežné užívanie možné.
Prajem skoré uzdravenie.
S pozdravom
PharmDr. Veronika Kiabová